CELEX: 62016TN0674
Language: et
Date: 2016-09-22 00:00:00
Title: Kohtuasi T-674/16: 22. septembril 2016 esitatud hagi – Seigneur versus EKP

14.11.2016   
            
            
               ET
            
            
               Euroopa Liidu Teataja
            
            
               C 419/53
            
         22. septembril 2016 esitatud hagi – Seigneur versus EKP
   (Kohtuasi T-674/16)
   (2016/C 419/70)
   Kohtumenetluse keel: prantsuse
   
      Pooled
   
   
      Hageja: Olivier Seigneur (Frankfurt, Saksamaa) (esindajad: advokaadid M. Vandenbussche ja L. Levi)
   
      Kostja: Euroopa Keskpank
   
      Nõuded
   
   Hageja palub Üldkohtul:
   
               —
            
            
               tunnistada käesolev hagi vastuvõetavaks ja põhjendatuks;
            
         sellest lähtuvalt:
   
               —
            
            
               tühistada Chief Service Officer’i (CSO) poolt 29. veebruaril 2016 otsustamisvolituse alusel tehtud otsus, mis tehti töötajatele teatavaks 11. märtsil 2016 ja millega hageja jäeti välja nende hulgast, kelle palka 2016. aastal täiendavalt tõsteti;
            
         
               —
            
            
               tühistada 5. juulil 2016 tehtud ja 13. juulil 2016 kättesaadud otsus jätta kaebus rahuldamata;
            
         
               —
            
            
               mõista välja hüvitis hagejale tekitatud varalise kahju eest, mis seisneb täiendava palgatõusu saamise võimaluse kaotuses 2016. aastal ja mille suurus on hinnanguliselt 52 920 eurot;
            
         
               —
            
            
               mõista välja hüvitis hagejale tekitatud mittevaralise kahju eest, mille suurus ex aequo et bono hinnatuna on 15 000 eurot;
            
         
               —
            
            
               mõista kõik kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimene väide, et rikutud on diskrimineerimiskeelu põhimõtet, Euroopa Liidu põhiõiguste harta artikleid 12 ja 21, EKP töötajate töölepingutingimuste artiklit 51, õigust karjäärile ja edutamisele ning õiguskindluse põhimõtet.
            
         
               2.
            
            
               Teine väide, et Chief Service Officer’il puudub pädevus otsustada, et hageja küsimuses ei ole tarvis järgida palga täiendavat tõstmist käsitlevas 14. veebruari 2011. aasta haldusringkirjas nr 1/2011 ette nähtud menetlust.
            
         
               3.
            
            
               Kolmas väide, et personalikomiteega ei ole konsulteeritud.